tartuNLP/wikipedia-smugri-20251201 huggingface dataset:
Marek Noormets

Marek Noormets (sündinud 14. juunil 1971 Tartus) on endine eesti korvpallur. 
1990–2002 mängis ta Eesti korvpallikoondises.
1990–1996 mängis ta Tallinna Kalevi klubis.
1991 NSV Liidu meister. 
1993 Euroopa MV 6. koht.
Margus Metstak

Margus Metstak (sündinud 16. juunil 1961 Tallinnas) on endine eesti korvpallur.
Aastatel 1981–2003 Eesti korvpallikoondisse kuulunud Metstak on kolm korda valitud Eesti aasta parimaks korvpalluriks.
Haridus.
Metstak lõpetas 1979. aastal Maardu keskkooli ja 1991. aastal masinaehituse ökonoomika erialal Tallinna Tehnikaülikooli.
Korvpalli hakkas mängima alles 16-aastaselt, kui õpetaja Kalle Olt suunas ta Tallinna Lenini rajooni spordikooli. Tema esimene treener oli Jaanus Levkoi, hiljem treenis August Soku juhendamisel.
Korvpallurikarjäär.
Klubi.
Metstak on TPI (hilisem TTÜ KK), BC Kalev ja BC Tallinn meeskonnas tulnud viis korda Eesti meistriks ja võitnud viis karikat. Lisaks on Metstak mänginud ka Soome, Luksemburgi, Saksamaa ja Poola klubides.
1991. aasta mais tuli Metstak Kalevi esindusmeeskonnaga Nõukogude Liidu meistriks.
Koondis.
Aastatel 1981–2003 Eesti korvpallikoondisse kuulunud Metstak saavutas koondisega 1993. aasta Euroopa meistrivõistlustel 6. koha ja 2001. aasta Euroopa meistrivõistlustel 14. koha.
2001. aastal 40-aastaselt Türgis peetud Euroopa meistrivõistlustel keskmiselt 8,3 punkti ja 6 lauapalli toonud Metstak on siiani vanim mängija, kes Euroopa suurturniiril mänginud.
Treenerikarjäär.
Metstak on olnud aastatel 2007–2015 Tallinna Kalevi (endine Pirita Palliklubi, TTÜ/Kalev) abitreener, saanud treenerina 2011. aasta Eesti meistrivõistlustel pronksi.
Marko Pärnpuu

Marko Pärnpuu (sündinud 24. aprillil 1981) on eesti jalgpallitreener ja endine jalgpallur. 
Ta on mänginud mitmes Eesti klubis, näiteks 2003. aastal mängis ta klubis FC Valga, 2004. aastal Norra klubis Norheimsund ja 2006. aastal Operi Jalgpallikoolis.
Martin Jurtom

Martin Jurtom (sündinud 11. märtsil 1994) on eesti korvpallur.
Miroslav Rõškevitš

Miroslav Rõškevitš (sündinud 21. juunil 1986 Tallinnas) on Eesti jalgpallur. 
Ta on mänginud mitmes Eesti klubis, näiteks 2010. aastal mängis ta klubis FC Ajax Lasnamäe. 
2012. aastast mängib ta Taani (Fääri saarte) klubis Suðuroy.
Silver Leppik

Silver Leppik (sündinud 31. märtsil 1983 Siimustis) on eesti korvpallur. 
Ta on mänginud 2002–2013 TÜ/Rocki, 2013–2014 BC Rakvere Tarvase ja aastast 2014 KK Pärnu meeskonnas.
Taavi Trasberg

Taavi Trasberg (sündinud 17. juulil 1993) on eesti jalgpallur .
Ta on mänginud mitmes Eesti klubis. 2010-2012 mängis ta FC Kuressaares. Aastast 2012 mängib ta Rakvere JK Tarvases.
Toomas Kandimaa

Toomas Kandimaa (sündinud 19. juunil 1975 Elvas) on endine eesti korvpallur ja korvpallitreener.
Ta lõpetas 1993. aastal Hugo Treffneri Gümnaasiumi ja 2002. aastal Tartu Ülikooli kehakultuuriteaduskonna.
Aastal 1990 mängis ta Tartu Maja meeskonnas, 1991–1992 KK Taba 89, 1992–1993 Tartu KK, 1993–1996 Baltika, 1996–2003 ja 2005–2006 Tartu esindusmeeskonnas (Polaris, Delta, Rock), 2003–2005 Nybiti ja 2006–2007 Valga KK meeskonnas.
Toomas Liivak

Toomas Liivak (sündinud 10. septembril 1970 Tartus) on endine eesti korvpallur. 
Ta on mänginud klubides Tartu Rock, Dalkia Nybit, BC Rakvere Tarvas, Valga Korvpallikool.
Ta oli 2020. aastal Eesti karika võitnud Tartu Ülikooli naiskonna treener.
Isiklikku.
Tema vend on Jaanus Liivak.
Viktor Piisang

Viktor Piisang (10. juuli 1918 Rapla – 24. september 1944 Kohila) oli eesti jalgpallur. 
Ta tuli 1938. ja 1939. aastal jalgpalliklubiga Estonia Eesti meistriks. 
Aastatel 1938–1940 mängis ta 9 korda Eesti jalgpallikoondises.
Isiklikku.
Tema vend oli kergejõustiklane ja spordiajakirjanik Eugen Piisang (1917–2003).
Kodaniku- ja poliitiliste õiguste rahvusvaheline pakt

Kodaniku- ja poliitiliste õiguste rahvusvaheline pakt (ICCPR) on rahvusvaheline leping, mille ÜRO Peaassamblee võttis vastu 1966. aasta 16. detsembril ja mis jõustus 1976. aasta 23. märtsil.
2018. aasta oktoobri seisuga oli paktiga ühinenud 172 riiki, alla oli kirjutanud 74 riiki. Eesti ratifitseeris lepingu 1991. aasta 21. oktoobril.
Järelevalvet lepingu täitmise üle teostab ÜRO Inimõiguste Komitee.
Oskar Uluots

Oskar Uluots (6. jaanuar 1904 (vkj 24. dets 1903) Kirbla, Läänemaa – 28. november 1991) oli Eesti ohvitser (leitnant).
Tema vend oli Peaminister Vabariigi Presidendi ülesandeis Jüri Uluots, poeg oli tootmisjuht, sõjaajaloolane ja poliitik Ülo Uluots.
Valentin Klõšeiko

Valentin Klõšeiko (poolapäraselt Walenty Kłyszejko; 19. detsember 1909 Peterburi – 20. august 1987 Varssavi) oli Eesti päritolu Poola korvpallur ja spordipedagoog.
Ta tuli 1928 meeskonnas Vitjas ja 1929, 1932 ja 1933 meeskonnas Russ Eesti meistriks.
Hiljem on ta muu hulgas olnud Poola korvpallimeeskonna treener.
Tõnno Lepmets

Tõnno Lepmets (31. märts 1939 Tallinn – 26. juuni 2005 Harjumaa) oli eesti korvpallur.
1956. aastal tuli ta Nõukogude Liidu koolinoorte meistriks.
Ta tuli Nõukogude Liidu koondises aastatel 1963 ja 1967 Euroopa meistriks.
Ta on üheksakordne Eesti meister korvpallis: 1961–1966 TPI (praegune TTÜ KK), 1968 ja 1971 Tallinna Kalevi ja 1974 Harju KEKi meeskonnaga.
Andrzej Byrt

Andrzej Jan Byrt (sündinud 20. septembril 1949 Poznańis) on Poola majandusteadlane, riigiametnik ja diplomaat.
18. märtsil 2002 anti talle Valgetähe II klassi teenetemärk, tunnustades tema tööd Poola välisministeeriumi aseriigisekretärina.
Andrzej Towpik

Andrzej Kazimierz Towpik (sündinud 1. veebruaril 1939 Brestis) on Poola diplomaat.
18. märtsil 2002 anti talle Valgetähe II klassi teenetemärk, tunnustades tema tööd Poola kaitseministeeriumi aseriigisekretärina.
Vargus

Vargus ehk varastamine on võõra vara omastamine omaniku loata ja teadmata.
Varastada võidakse muu hulgas intellektuaalset omandit ja informatsiooni.
Vargus on õigusvastane tegu ja igas riigis on seaduses ettenähtud karistused varguse eest. Karistute suurus ja ka varguse täpsem tõlgendus on aga riigiti ja kultuuriti üsna erinev. 
Varguse analoog loomadel.
Mõni pingviin püüab pesa ehitamiseks vajalikke kivikesi võtta teise pingviini pooleli olevast pesast.
Näiteks koguvad mõned linnud talveks tammetõrusid oma peidupaika. Kui liigikaaslane selle avastab, "varastab" ta selle tühjaks. Seda arvestab ka tõrude peitja ja jälgib peitmise ajal hoolega, et võimalikud vargad peitmist ei näeks.
Anna Komorowska

Anna Julia Komorowska (sünninimi Anna Julia Dziadzia, seejärel Anna Julia Dembowska; sündinud 11. mail 1953 Varssavis) on Poola klassikaline filoloog. Ta on Poola presidendi Bronisław Komorowski abikaasa.
18. märtsil 2014 anti talle Maarjamaa Risti I klassi teenetemärk; teene kirjeldusse märgiti: Poola presidendi abikaasa.
Bolesław Hryniewiecki

Bolesław Leon Hryniewiecki (20. veebruar 1875 Międzyrzec Podlaski – 13. veebruar 1963 Brwinów) oli poola teadlane, ajaloolane, botaanik, pedagoog. 
Aastal 1900 lõpetas ta Tartu ülikooli matemaatika erialal.
1932. aastal anti talle Kotkaristi III klassi teenetemärk.
Tema poeg oli arhitekt Jerzy Hryniewiecki.
Rūdolfs Bangerskis

Rūdolfs Bangerskis (21. juuli 1878 – 25. veebruar 1958 Oldenburg) oli Venemaa, Läti ja Saksamaa sõjaväelane ning Läti Vabariigi poliitik (aastatel 1926–1928 Läti kaitseminister).
Ta sündis praeguse haldusjaotuse järgi Taurupe vallas Ogre piirkonnas. Ta lõpetas aastal 1895 Jaunjelgavas linnakooli ja aastal 1901 Peterburis Vladimiri sõjakooli. Aastal 1914 lõpetas ta Nikolai Kindralstaabi Akadeemia.
Aastal 1895 asus ta teenistusse vabatahtlikuna Riia allohvitseride õppepataljoni. Augustist 1897 3. septembrini 1898 teenis ta 37. jalaväediviisi 145. Novotšerkasski keiser Aleksander III nimelises jalaväepolgus. Pärast Vladimiri sõjakooli teenis ta 93. Irkutski jalaväepolgus.
Adam-Ludwik Sokolowski

Adam-Ludwik Sokolovski (ka Korwin-Sokołowski; 1896–1979) oli Poola sõjaväelane. 
1933 anti talle Kotkaristi III klassi teenetemärk.
Bronisław Hełczyński

Bronisław Hełczyński (22. oktoober 1890 – 25. november 1978) oli Poola jurist, ühiskonnategelane.
1934 anti talle Kotkaristi II klassi teenetemärk.
Dovas Zaunius

Dovas Zaunius (19. mai 1892 – 22. veebruar 1940) oli Leedu diplomaat, jurist ja poliitik
1929–1934 oli ta Leedu välisminister.
1931 anti talle Kotkaristi I klassi teenetemärk.
Radikaaldemokraatlik Partei (Hispaania, 1934)

Radikaaldemokraatlik Partei (hispaania keeles "Partido Radical Demócrata") oli 1934. aastal Hispaanias tegutsenud erakond.
Erakond asutati 1934. aasta mais Radikaalse Vabariikliku Partei ridadest lahkunute poolt, nende hulgas erakonna asepresident Diego Martínez Barrio, kaks juhatuse liiget ja mitukümmend parlamendiliiget, kes ei toetanud RVP kaldumist paremale ega olnud rahul pärast 1933. aasta parlamendivalimisi moodustatud koalitsiooniga.
"Erimeelsused kerkisid esile seoses taktikaga, mida erakond peaks järgima võimule jäämiseks. Mina rõhutasin avalikult, et meie erakond teostaks omaenda poliitikat, mis on kooskõlas selle doktriini postulaatidega, selle elukäiguga, nende lootustega, mida see oli äratanud," selgitas Martínez Barrio eraldumise põhjuseid. 
1934. aasta septembris ühines erakond Radikaal-Sotsialistliku Vabariikliku Parteiga, moodustades Vabariikliku Liidu, mis osales 1936. aasta parlamendivalimistel võitnud erakondade liidu Rahvarinne koosseisus, samas kui RVP järelejäänud osa läks nendele valimistele eraldi ja kukkus täielikult läbi.
Edminas Bagdonas

Edminas Bagdonas (23. oktoober 1963 Kaunas – 22. mai 2021 Vilnius) oli Leedu poliitik ja diplomaat.
4. oktoobril 2004 anti talle Maarjamaa Risti II klassi teenetemärk, tunnustades tema tööd Leedu presidendi välisnõunikuna .
2001–2004 oli ta Leedu suursaadik Itaalias, Šveitsis, Maltal ning Serbias ja Montenegros.
2004–2006 töötas ta Leedu presidendi välisnõunikuna. 
2007–2012 oli ta Leedu suursaadik Valgevenes, 2014—2019 Iisraelis ning alates 2019 Araabia Ühendemiraatides.
Edmund Kessler

Edmund Kessler (ka Edward Kessler; 1880–1930) oli Poola sõjaväelane (brigaadikindral).
1925 anti talle Eesti Vabadusristi I liik 2. järk, tunnustades tema tööd brigaadikindralina.
Edward Czuruk

Edward Stanisław Czuruk (13. oktoober 1897 – 25. jaanuar 1981) oli Poola sõjaväelane.
1935 anti talle Kotkaristi III klassi teenetemärk.
Ferdynand Zarzycki

Ferdynand Zarzycki (22. detsember 1888 Tarnów – 10. oktoober 1958 Chicago) oli Poola sõjaväelane ja poliitik. 
1933–1934 oli ta Poola kaubandus- ja tööstusminister.
1934 anti talle Kotkaristi I klassi teenetemärk.
Ray Conniff

Ray Conniff (õieti Joseph Raymond Conniff; 6. november 1916 – 12. oktoober 2002) oli USA helilooja, tromboonimängija ja dirigent, kes oli tuntud omanimelise kergemuusikakoori järgi.
Ta sündis Attleboros Massachusettsi osariigis muusikute peres, ema oli pianist ja isa trombonist. Juba lapsena õppis ta mängima trombooni.
1937. aastal siirdus Ray New Yorki, kus mängis mitmes orkestris. Teise maailmasõja ajal sai temast arranžeerija, kellena ta jätkas tegevust ka pärast sõda Harry Jamesi orkestris. 
1954. aastal sõlmis muusik lepingu firmaga Columbia Records. 1959. aastal asutas ta kergemuusikakoori The Ray Conniff Singers, millesse kuulus 12 naist ja 13 meest. Juba selle koori esimene album „'S Wonderful“ jõudis USA edetabelisse American Top 40. Peagi sündis ka Ray Conniffi koori suurim hitt „Somewhere My Love“ (1966). 
Samanimeline album jõudis USA edetabelis „American Top 40“ 9. kohale, sai plaatinaplaadiks ja võitis Grammy auhinna. 
Alates 1962. aastast elas Ray Conniff Los Angeleses. 
1969. aastal juhtis Conniff kolm nädalat Suurbritannia edetabelit „UK Albums Chart“ albumiga „His Orchestra, His Chorus, His Singers, His Sound“.
1974. aastal käis Conniff oma kooriga Venemaal ning salvestas stuudios Melodija koos ansambliga Melodija heliplaadi „Ray Conniff Moskvas“, mis sisaldas vene rahvalaulude töötlusi.
Conniffi eluajal ilmus tema koori ja orkestri viimane plaat „Do Ray Para O Rei“ aastal 2000.
Tema plaate on maailmas müüdud üle 70 miljoni eksemplari. 
Ray Conniff suri 85-aastaselt ning ta on maetud Westwood Village Memorial Park Cemetery kalmistule Los Angeleses California osariigis.
Franciszek Charwat

Franciszek Charwat (12. aprill 1881 – 2. mai 1943) oli Poola diplomaat.
1925 anti talle Vabadusristi III liik 2. järk, tunnustades tema tööd diplomaatilise asjurina Eestis.
1931 anti talle Kotkaristi I klassi teenetemärk.
Franciszek Paschalski

Franciszek Julian Paschalski (30. oktoober 1889 Varssavi – 13. november 1940 Monaco) oli Poola advokaat.
1933 anti talle Kotkaristi II klassi teenetemärk.
Zygmunt Franciszek Szystowski

Zygmunt Franciszek Szystowski (8. detsember 1898 – 17. august 1991) oli Poola sõjaväelane.
1934 anti talle Kotkaristi IV klassi teenetemärk.
François Patriat

François Patriat (sündinud 21. märtsil 1943) on Prantsusmaa poliitik.
28. juulil 2001 anti talle Maarjamaa Risti II klassi teenetemärk, tunnustades tema tööd Prantsuse riigisekretärina väikeste ja keskmiste kaubandus-, käsitöö- ja tarbimisettevõtete alal.
Gundars Daudze

Gundars Daudze (sündinud 9. mail 1965 Riias) on Läti arst ja poliitik. 
Ta lõpetas 1989. aastal Riia Stradiņši Ülikooli pediaatriateaduskonna.
Ta oli 2007–2010 Läti seimi spiiker.
Gundars Daudze oli aastatel 2011–2014 Läti Vabariigi presidendi kantselei direktor.
5. juunil 2012 anti talle Maarjamaa Risti II klassi teenetemärk, tunnustades tema tööd Läti Vabariigi presidendi kantselei direktorina.
Giedrius Puodžiūnas

Giedrius Puodžiūnas (sündinud 20. juulil 1967 Panevėžysis) on Leedu diplomaat.
1991. aastal lõpetas ta Vilniuse Ülikooli ajalooteaduskonna.
2006–2012 oli ta Leedu suursaadik Austrias ja alates 2015. aastast on suursaadik Gruusias.
29. märtsil 2001 anti talle Valgetähe II klassi teenetemärk, tunnustades tema tööd Leedu riigi- ja diplomaatilise protokolli direktorina.
Grzegorz Marek Poznański

Grzegorz Marek Poznański (sündinud 9. märtsil 1971 Varssavis) on Poola diplomaat. 
2010–2014 oli ta Poola suursaadik Eestis.
18. märtsil 2014 anti talle Maarjamaa Risti I klassi teenetemärk, tunnustades tema tööd Poola Vabariigi suursaadikuna Eestis.
2015-2016 oli Poznański Poola välisministeeriumi Euroopa poliitika osakonna juhataja asetäitja, seejärel julgeolekupoliitika osakonna juhataja. 2017. aastal sai temast Poola suursaadiku asetäitja Leedus.
Henryka Mościcka-Dendys

Henryka Joanna Mościcka-Dendys (sündinud 3. juulil 1976 Kędzierzyn-Koźles) on poola jurist ja poliitik.
18. märtsil 2014 anti talle Maarjamaa Risti II klassi teenetemärk, tunnustades tema tööd Poola välisministeeriumi asekantslerina.
Ta oli Poola suursaadik Taanis aastatel 2015–2020.
Hermanis Albats

Hermanis Albats VR III/2 (23. august 1879 Veļķumuiža, Võnnu kreis – 9. veebruar 1942 Vjatlagi vangilaager, Kirovi oblast) oli Läti jurist, diplomaat, teadlane, õppejõud.
24. detsembrist 1925 kuni 6. maini 1926 oli ta Läti välisminister.
Ignacy Matuszewski

Ignacy Hugo Stanisław Matuszewski (10. september 1891 Varssavi – 3. august 1946 New York) oli Poola poliitik, publitsist, diplomaat, sõjaväelane (kolonelleitnant).
1929–1931 oli ta Poola rahandusminister.
1922 anti talle Vabadusristi I liik 3. järk, tunnustades tema tööd kolonelleitnandina.
Ilmārs Rimšēvičs

Ilmārs Rimšēvičs (sündinud 30. aprillil 1965 Riias) on Läti pangandustegelane, Läti Panga president (2001–2019). 
1990. aastal lõpetas ta Riia Polütehnilise Instituudi.
7. detsembril 2005 anti talle Maarjamaa Risti II klassi teenetemärk, tunnustades tema tööd Läti Panga presidendina.
17. veebruaril 2018 peeti ta Riias kinni. Teda kahtlustatakse enam kui 100 000 euro suuruse pistise nõudmises ja vastuvõtmises. 
20. detsembril 2023 mõisteti ta altkäemaksu võtmises süüdi ja määrati karistuseks 6 aastat vangistust.
Ilona Antoniszyn-Klik

Ilona Galia Antoniszyn-Klik (sündinud 26. juunil 1975 Wrocławis) on Poola poliitik.
18. märtsil 2004 anti talle Maarjamaa Risti II klassi teenetemärk, tunnustades tema tööd Poola majandusministeeriumi asekantslerina.
Imants Freibergs

Imants Freibergs (sündinud 12. märtsil 1934 Valmieras) on läti informaatik. Tema abikaasa on endine Läti president Vaira Vīķe-Freiberga.
7. detsembril 2005 anti talle Valgetähe I klassi teenetemärk.
Rancho Mirage

Rancho Mirage on kuurortlinn Ameerika Ühendriikides California osariigis Riverside'i maakonnas. See paikneb Cathedral City ja Palm Deserti vahel ning on üks üheksast Coachella orus asuvast linnast.
Elanike arv on 2020. aasta rahvaloenduse seisuga 16 999. Aastal 2010 oli elanikke 17 218. Talviti võib elanike arv USA külmematest piirkondadest saabuvate talvitujate toel suureneda paari tuhande inimese võrra.
Linnas paiknevas Sunnylandsi villas on käinud puhkamas või lühemalt külastanud paljud seltskonna- ja riigitegelased, teiste seas Frank Sinatra, Bob Hope, Fred Astaire ja Ginger Rogers ning presidendid Richard Nixon, Ronald Reagan ja Gerald Ford. Hiljem ostis Ford Rancho Mirage'is endale häärberi ja elas seal kuni oma surmani 2006. aastal. Linnas paikneb lisaks vähemalt tosin golfirada, millest esimene avati 1946. aastal.
Asend.
Rancho Mirage asub Riverside'i maakonna keskosas. See piirneb läänes Cathedral City linnaga, idas Palm Deserti linnaga ja kirdes Thousand Palmsi asulaga, lõuna ja põhja jääb kohaliku omavalitsuseta piirkond.
Läbi linna kulgeb maantee California State Route 111. Linna põhjapiiri lähedalt möödub kiirtee Interstate 10.
Rancho Mirage paikneb Los Angelesest ligikaudu 180 km kaugusel kagus, Phoenixist 420 km kaugusel loodes ja San Diegost 190 km kaugusel põhjas.
Kliima.
Rancho Mirage'i kliimat mõjutab ümbritsev pinnamood. Tänu selle asukohale kõrgete mäeahelike vahel ja lõunasse avanevas orus, on linna kliima aasta läbi soe. Talvi peetakse Coachella orus isegi USA lääneosa kõige soojemateks. Valitseb ariidne kliima. Suvekuudel tõuseb õhutemperatuur sageli üle 40 °C, harva isegi 50 °C lähedale. Ka öösiti ei lange suvel õhutemperatuur tavaliselt alla 25 °C. Talvekuudel on õhutemperatuur päeval tavaliselt 20–22 °C. Miinuskraade esineb harva. Sademeid langeb aastas keskmiselt 150 mm. Päikeselisi päevi aastas on keskmiselt 348.
Ajalugu.
Kuigi esimesed asulad paiknesid praeguse linna kohal juba 1920. ja 1930. aastatel, suurenes linna tuntus kuurortlinnana pärast teist maailmasõda.
Rancho Mirage'i linn loodi Mirage Cove'i ja viie kohaliku omavalitsuseta kogukonna liitmisel. Rancho Mirage sai linnaõigused 3. augustil 1973.
Rahvastik.
Elanike arv oli 2010. aasta rahvaloenduse kohaselt 17 218. Aastal 2000 oli elanikke 13 249. Võrreldes 1990. aastaga on elanike arv peaaegu kahekordistunud. Kõige suurem rassirühm on valged (88,7%). Ladinaameeriklaste (sõltumata rassist) osakaal on California osariigi kohta võrdlemisi väike – 11,4%. Teised rahvusrühmad, näiteks afroameeriklased ja aasialased, moodustavad vähemuse.
Iseloomulik on kõrge ea mediaan – 62,3 aastat. Üle 65-aastased moodustavad linna rahvastikust tervelt 44%.
West Palm Beach

West Palm Beach on linn Ameerika Ühendriikides Florida osariigis, Palm Beachi maakonna keskus.
2013. aastal elas linnas 103 038 inimest. 2010. aasta rahvaloenduse andmetel elas seal 99 919 inimest.
West Palm Beach on vanim linn Miami linnastus. See sai linnaõigused 5. novembril 1894 ehk kaks aastat varem kui Miami.
Ina Druviete

Ina Druviete (sündinud 29. mail 1958) on Läti poliitik.
Ta oli Läti haridus- ja teadusminister 2004–2006 Aigars Kalvītise esimeses valitsuses ning 2014. aastal Laimdota Straujuma esimeses valitsuses.
7. detsembril 2005 anti talle Maarjamaa Risti II klassi teenetemärk, tunnustades tema tööd Läti haridus- ja teadusministrina.
Ints Dālderis

Ints Dālderis (sündinud 10. veebruaril 1971 Jūrmalas) on Läti klarnetist ja poliitik.
Ta lõpetas aastal 1996 Läti Muusikaakadeemia (professor Ģirta Pāže juhendamisel).
Aastatel 2009–2010 oli ta Läti kultuuriminister (Valdis Dombrovskise esimeses valitsuses). 2010–2011 oli ta seimi liige. 2014. aasta parlamendivalimistel valiti ta taas seimi liikmeks.
7. aprillil 2009 anti talle Maarjamaa Risti I klassi teenetemärk.
Jacek Michałowski

Jacek Maria Michałowski (sündinud 8. detsembril 1955 Varssavis) on Poola riigiametnik ja ühiskonnategelane.
18. märtsil 2014 anti talle Maarjamaa Risti II klassi teenetemärk, tunnustades tema tööd Poola presidendi kantselei ülemana.
Jacek Piechota

Jacek Jan Piechota (sündinud 28. aprillil 1959 Szczecinis) on Poola poliitik. 
2001–2003 ja 2005 oli ta Poola majandusminister. 
18. märtsil 2002 anti talle Valgetähe I klassi teenetemärk, tunnustades tema tööd Poola majandusministrina.
Jakub Wołąsiewicz

Jakub Jacek Wołąsiewicz (1. veebruar 1960 Zielona Góras – 7. juuni 2016) oli Poola diplomaat. 
1994–2001 oli ta Poola suursaadik Eestis.
14. septembril 2000 anti talle Maarjamaa Risti II klassi teenetemärk, tunnustades tema tööd Poola Vabariigi erakorralise ja täievolilise suursaadikuna Eesti Vabariigis 1994–2000.
Jan Lewandowski

Jan Zbigniew Lewandowski (1944 – 19. juuni 2023) oli poola ajaloolane.
18. märtsil 2002 anti talle Valgetähe V klassi teenetemärk, tunnustades tema tööd Marie Curie-Sklodowska Ülikooli lektorina.
Peet Kokla

Peet Kokla (11. aprill 1942 Tallinn – 4. aprill 2015 Stockholm) oli eesti ajakirjanik Rootsis. 
Lõpetanud Göteborgi ajakirjanduskõrgkooli, töötas ta tehnikaajakirjas Teknikens Värld. Et Peet Kokla oli aga purjetaja, siis edaspidi töötas ta paadiajakirjades. Esmalt oli ta ajakirja Båt för Alla peatoimetaja, seejärel 1980. ja 1990. aastail paadiajakirja Båtnytt peatoimetaja kuni pensionile minekuni.
Peet Kokla oli eesti purjetamisklubi Nautici liige.
Ta on maetud Bromma kalmistule Stockholmis.
Isiklikku.
Ka tema abikaasa Mari on purjetaja, tütar Mimmi on aga olnud Rootsi Merepäästeseltsi merepäästja. Peet Kokla isa oli Eesti Päevalehe peatoimetaja Juhan Kokla.
Jan Łukasz Ołdakowski

Jan Łukasz Ołdakowski (sündinud 11. mail 1972 Varssavis) on Poola poliitik. 
Ta on olnud Poola seimi liige.
Ta on olnud Varssavi Ülestõusu muuseumi direktor.
18. märtsil 2014 anti talle Maarjamaa Risti IV klassi teenetemärk, tunnustades tema tööd Varssavi Ülestõusu Muuseumi direktorina.
Jan Stankiewicz

Jan Stankiewicz VR I/3 (valgevene "Ян Станкевіч"; 26. november 1891 – 16. august 1976) oli Valgevene-Ameerika Ühendriikide keeleteadlane, ajaloolane, filosoof, sõjaväelane (kaptenleitnant).
Ta sündis Arlianiatõs (Ašmiany lähedal).
Isiklikku.
Tema vend Adam Stankiewicz (1891–1949) oli katoliku preester, kes hukkus Ozjorlagis Irkutski oblastis asetsenud stalinistlikus koonduslaagris.
Tartu lastekirjanduse auhind

Tartu lastekirjanduse auhind ehk Lapsepõlve auhind on Tartu linna kirjandusauhind, mille pälvib üks eelmisel aastal laste- või noorsooraamatu avaldanud Eesti autor. Esimest korda anti auhind välja 2015. aastal. Auhinda rahastab Tartu linn ja selle väljaandmist korraldavad Tartu Mänguasjamuuseum ja Tartu Linnaraamatukogu. Auhinna suurus on 2000 eurot. Lapsepõlve auhind kuulutatakse välja ning antakse üle igal aastal raamatu ja roosi päeval, 23. aprillil Tartu Mänguasjamuuseumi Teatri Kodus.
Jüri Peterson

Jüri Peterson (31. mai 1844 Särghaua talu, Uue-Vändra vald – 19. märts 1907 Vana-Vändra vald) oli eesti õpetaja.
Ta oli 1867. aastast Vana-Vändra valla Kadaka külakooli õpetaja. 
Isiklikku.
Jüri Petersoni poeg oli poliitik, kirjanik ja õpetaja Karl Ernst Särgava ning pojapoeg oli advokaat Karl Särgava.
Mart Rahumaa

Mart Rahumaa VR II/3 (kuni 1937 Reimann; 20. märts 1884 Sikana, Vana-Vändra vald – 9. detsember 1940 Vändra vald) oli Venemaa ja Eesti sõjaväelane (nooremleitnant).
Rahumaa võttis osa I maailmasõjast. Ta lõpetas Pihkvas lipnikute kooli ja Toržokis rooduülemate kursused.
Eesti Vabadussõjas teenis lõpuks 9. Jalaväepolgus.
Teda autasustati 18. veebruaril 1925 Vabadusristi II liigi 3. järguga.
Tadeusz Gąsiorowski

Janusz Tadeusz Gąsiorowski (17. juuni 1889 Lemberg – 19. oktoober 1949 Pariis) oli Poola sõjaväelane (kindral).
1933 anti talle Kotkaristi I klassi teenetemärk.
Janusz Piechociński

Janusz Piechociński (sündinud 15. märtsil 1960) on Poola poliitik.
Ta on olnud Poola aseapeaminister, Poola majandusminister.
18. märtsil 2014 anti talle Maarjamaa Risti I klassi teenetemärk, tunnustades tema tööd Poola asepeaministrina ja majandusministrina.
Taavet Leppik

Taavet Leppik (sündinud 31. juulil 1993 Häädemeestel) on eesti võrkpallur.
Ta lõpetas 2012. aastal Häädemeeste Keskkooli ja Pärnu Linna Spordikooli. Aastatel 2011–2021 esindas ta Eesti meistriliiga klubi Pärnu VK. Alates hooajast 2021/22 kuulub ta klubisse Bigbank Tartu.
Saavutused.
Balti liiga
Eesti meistrivõistlused
Eesti karikavõistlused
Jaromir Sokołowski

Jaromir Maciej Sokołowski (sündinud 25. veebruaril 1971 Łódźis) on Poola diplomaat.
Ta on olnud Poola presidendi välisnõunik.
18. märtsil 2014 anti talle Maarjamaa Risti II klassi teenetemärk, tunnustades tema tööd Poola presidendi välisnõunikuna.
Jarosław Drzewiecki

Jarosław Drzewiecki (sündinud 30. aprillil 1960 Bydgoszczis) on poola pianist.
18. märtsil 2002 anti talle Valgetähe III klassi teenetemärk, tunnustades tema tööd klaverikunstnikuna.
Jerzy Woźnicki

Jerzy Marek Woźnicki (sündinud 22. mail 1947 Kotuńis Siedlecki maakonnas Masoovia vojevoodkonnas) on poola tehnikateadlane.
18. märtsil 2002 anti talle Maarjamaa Risti III klassi teenetemärk, tunnustades tema tööd Varssavi Tehnikaülikooli rektorina.
Jerzy Lesław Wyrozumski

Jerzy Lesław Wyrozumski (6. märts 1930 Terebovlja (tänapäeval Ukraina, Ternopili oblast) – 2. november 2018 Kraków) oli poola ajaloolane.
Ta on olnud Poola Kunstide ja Teaduste Akadeemia peasekretär.
18. märtsil 2014 anti talle Maarjamaa Risti IV klassi teenetemärk, tunnustades tema tööd Poola Kunstide ja Teaduste Akadeemia peasekretärina ning Poola-Eesti teadus- ja haridusalase koostöö edendajana.
Juliusz Lukaśiewicz

Juliusz Lukaśiewicz (poola Juliusz Łukasiewicz; 6. mai 1892 Žõtomõr – 6. aprill 1951 Washington) oli Poola diplomaat.
Ta oli muu hulgas Poola suursaadik Nõukogude Liidus ja Prantsusmaal.
1925 anti talle Vabadusristi III liik 2. järk, tunnustades tema tööd suursaadikuna.
Józef Beck

Józef Beck (4. oktoober 1894 Varssavi – 5. juuni 1944 Stănești, Giurgiu maakond, Rumeenia) oli Poola poliitik, diplomaat ja riigiametnik.
2. novembrist 1932 kuni 30. septembrini 1939 oli ta Poola välisminister.
25. mail 1938 anti talle Riigivapi I klassi teenetemärk, tunnustades tema tööd Poola välisministrina.
Sławomir Józef Hartman

Sławomir Józef Hartman (27. oktoober 1898 Swaryszów – 24. aprill 1979 London) oli Poola sõjaväelane (polkovnik).
1935 anti talle Eesti Punase Risti mälestusmärgi II järgu I aste.
Kimmo Sasi

Kimmo Kalevi Immeri Sasi (21. veebruar 1952 Tampere – 16. aprill 2025 Helsingi) oli Soome poliitik.
Ta oli Soome väliskaubanduse minister (aastal 1999 Paavo Lipponeni esimeses valitsuses ja aastatel 2002–2003 Paavo Lipponeni teises valitsuses). 1983–2015 oli ta Eduskunna liige.
20. novembril 2001 anti talle Maarjamaa Risti II klassi teenetemärk, tunnustades tema tööd Soome Vabariigi väliskaubanduse ministrina.
Kordjan Zamorski

Kordjan Józef Zamorski (ka Kordian Zamorski; 1. aprill 1890 Kołkówka – 19. detsember 1983 London) oli Poola sõjaväelane.
Ta oli Poola Riigipolitsei peakomandant.
1933 anti talle Kotkaristi II klassi teenetemärk, tunnustades tema tööd Poola Riigipolitsei peakomandandina ja kindral-inspektorina.
1938 anti talle Valgetähe I klassi teenetemärk, tunnustades tema tööd Poola Riigipolitsei peakomandandina ja kindral-inspektorina.
Krzysztof Czeszejko-Sochacki

Krzysztof Kazimierz Czeszejko-Sochacki (sündinud 3. oktoobril 1954 Opoles) on Poola õigusteadlane, jurist.
Ta on olnud Poola Seimi kantselei direktor.
18. märtsil 2002 anti talle Valgetähe II klassi teenetemärk, tunnustades tema tööd Poola Seimi kantselei direktorina.
Krzysztof Adam Krajewski

Krzysztof Adam Krajewski (sündinud 3. augustil 1963 Varssavis) on Poola diplomaat ja riigiametnik.
18. märtsil 2014 anti talle Maarjamaa Risti III klassi teenetemärk, tunnustades tema tööd Poola välisministeeriumi diplomaatilise protokolli osakonna direktorina.
Marcin Jakub Pałys

Marcin Jakub Pałys (sündinud 5. detsembril 1964 Varssavis) on poola keemik ja haridustegelane.
Ta on lõpetanud Varssavi ülikooli keemiateaduskonna 1987. aastal.
Aastatel 2012–2020 oli ta Varssavi ülikooli rektor.
Karakk

Karakk on 15. sajandil kasutusele võetud kõrge vööri- ja ahtrikastelliga ning pukspriidiga purjelaeva tüüp, mida kasutati peamiselt kauba-, aga ka sõjalaevadena. 
Laeva tagumine mast oli taglastatud ladina purjega, teistes mastides olid raapurjed. Lisaks võis mõni väiksem karakk kanda väikest raapurje ka pukspriidil. Laeva peamast oli enamasti teistest mastidest palju kõrgem.
16. sajandi peamine laevatüüp oli algselt kolme mastiga karakk. Karakk oli suur, mitme masti ja ristkülikukujuliste purjedega alus, mille kere katvad plangud olid kinnitatud üksteise kõrvale. Plangud paigutati kaartele üksteise kõrvale, serv vastu serva. Karakist sai esimene laev, mille puhul kasutati laeva ehitamisel pardatalastikku alates laeva kiilust kuni parda ülemise servani. On teada, et tol ajal toimus kaubavedu Vahemere äärsete riikide ja Inglismaa vahel peamiselt karakkidega.
Marek Gębczyński

Marek Gębczyński (sündinud 9. jaanuaril 1938 Ślemieńis) on poola bioloog. 
Ta oli aastatel 2002–2005 Białystoki Ülikooli rektor.
19. märtsil 2002 anti talle Maarjamaa Risti III klassi teenetemärk, tunnustades tema tööd Białystoki Ülikooli rektorina.
Marek Strzaliński

Marek Strzaliński (sündinud 7. oktoobril 1947 Siedlces) on Poola poliitik.
Ta oli Poola Seimi liige aastatel 2005–2007.
19. märtsil 2002 anti talle Valgetähe II klassi teenetemärk, tunnustades tema tööd Podlaski maakonna vojevoodina.
Marek Ungier

Marek Andrzej Ungier (sündinud 26. juulil 1953 Skarżysko-Kamiennas Święty Krzyżi vojevoodkonnas) on Poola riigiametnik.
18. märtsil 2002 anti talle Maarjamaa Risti II klassi teenetemärk, tunnustades tema tööd Poola presidendi kantselei riigisekretärina.
Marek Wagner

Marek Wagner (sündinud 24. aprillil 1946 Varssavis) on Poola poliitik, diplomaat.
18. märtsil 2002 anti talle Maarjamaa Risti II klassi teenetemärk, tunnustades tema tööd Poola peaministri kantselei aseriigisekretärina.
Mieczysław Struk

Mieczysław Emil Struk (sündinud 1. jaanuaril 1961 Jastarnia) on Poola riigiametnik.
18. märtsil 2014 anti talle Maarjamaa Risti III klassi teenetemärk, tunnustades tema tööd Pomorze vojevoodkonna marssalina.
Māris Kučinskis

Māris Kučinskis (sündinud 28. novembril 1961 Limbaži piirkonnas) on Läti poliitik. Ta oli 11. veebruarist 2016 kuni 23. jaanuarini 2019 Läti peaminister.
Ta lõpetas 1980. aastal Valmiera 4. Keskkooli ja 1988. aastal Läti Riikliku Ülikooli majandusteaduskonna.
Ta oli 2004. aasta detsembrist kuni 2006. aasta novembrini Läti regionaalminister.
7. detsembril 2005 anti talle Maarjamaa Risti II klassi teenetemärk, tunnustades tema tööd Läti regionaalministrina.
2014. aasta parlamendivalimistel valiti ta seimi liikmeks Roheliste ja Talurahva Liidu nimekirjas. Ta kuulub Liepaja Parteisse. 1998–2011 kuulus ta Rahvaparteisse.
13. jaanuaril 2016 tegi president Raimonds Vējonis talle ülesandeks moodustada uus valitsus. 11. veebruaril 2016 kinnitas Läti parlament häältega 60:32 Kučinskise valitsuse ametisse.
Detsembrist 2022 septembrini 2023 oli ta Läti siseminister.
Piotr Łossowski

Piotr Henryk Łossowski (25. veebruar 1925 Kalisz – 26. juuli 2025 Varssavi) oli Poola ajaloolane, õppejõud (professor).
18. märtsil 2002 anti talle Valgetähe V klassi teenetemärk, tunnustades tema tööd Poola-Eesti sõprusühingu liikmena.
Moritz Graubner

Carl Moritz Graubner (17. veebruar 1828 Paide – 5. november 1910 Võidula) oli baltisaksa päritolu Eesti ettevõtja.
Ta töötas a-st 1841 Rõika-Meleski peeglivabrikus, alates a-st 1856 palgalise juhina. Ta ostis 1866. aastal koos õepoeg Carl Johan Rosenbergiga Vana-Vändra mõisalt Võidula klaasivabriku, mis oli Võidula poolmõisa staatuses.
Ta ehitas mõisa 1872. aastal peahoone, mis oli ühtlasi ka klaasivabriku kontorihoone. Ta oli ka kohaliku hariduselu edendaja ja mõisa kooli asutaja, aktiivne põllundus- ja vabatahtliku tuletõrje tegelane jm.
Robert Kupiecki

Robert Ryszard Kupiecki (sündinud 5. septembril 1967 Varssavis) on Poola poliitik.
Ta on olnud Poola sõjandusminister.
13. mail 2009 anti talle Maarjamaa Risti V klassi teenetemärk, tunnustades tema tööd kaasaaitamisel Eesti NATOga liitumisele.
Ryszard Stachurski

Ryszard Stachurski (sündinud 7. detsembril 1950 Gdynias) on Poola riigiametnik.
18. märtsil 2014 anti talle Maarjamaa Risti III klassi teenetemärk, tunnustades tema tööd Pomorze vojevoodkonna vojevoodina.
Stanisław Ciosek

Stanisław Józef Ciosek (2. mai 1939 – 19. oktoober 2022) oli Poola poliitik ja diplomaat. 
1989–1996 oli ta Poola suursaadik Nõukogude Liidus ja Venemaal.
18. märtsil 2002 anti talle Valgetähe II klassi teenetemärk, tunnustades tema tööd Poola presidendi nõunikuna .
Stanisław Marian Koziej

Stanisław Marian Koziej (sündinud 8. juulil 1943 Glinnikis Lubartówi maakonnas Lublini vojevoodkonnas) on Poola sõjaväelane, poliitik, õppejõud (professor).
Ta on olnud Poola Riikliku Julgeoleku büroo juht.
18. märtsil 2014 anti talle Maarjamaa Risti II klassi teenetemärk, tunnustades tema tööd Poola riikliku julgeoleku büroo juhina.
Süvahavva soo

Süvahavva soo on mitteametliku kohanimena märgitud ala Rebasmäe külas Orava vallas Põlvamaal KNAB-i.
Ekslikult viidatakse Süvahavva sood Lõuna-Eesti tutvustuskampaania tekstide koostamisel hoopis teisel kohale. Segadus Süvahavva nimega tuleneb sellest, et on olemas Sügavhaud ja Süvahavva. Süvahavva küla servades on mitmeid soiseid alasid. Kuid igalühel on hoopis oma nimi.
Stanisław Rouppert

Stanisław Rouppert (ka Stanisław Ruppert; 15. aprill 1887 Varssavi – 13. august 1945 Edinburgh) oli Poola sõjaväelane, meditsiiniteadlane.
1930 anti talle Eesti Punase Risti mälestusmärgi I järgu II aste ja II järgu I aste, tunnustades tema tööd Poola sõjaväe tervishoiudepartemendi ülemana.
1933 anti talle Kotkaristi II klassi teenetemärk.
18.-19. juunil 1939 oli ta läbisõidul Eestis. Koos Eesti sõjaväe tervishoiuvalitsuse ülema Martin Jervaniga tutvus muuhulgas ka sõjaväe sanatooriumi puhkekodu, supelasutuste ja kuurordiga Pärnus.
CCL25

Chemokine (C-C motif) ligand 25 (CCL25) ehk TECK ("Thymus-Expressed Chemokine") on CC- (β-kemokiinid) kemokiinide perekonda liigitatud tsütokiin, mis osaleb ilmselt T-rakkude arengus. CCL25 on kemotaktiilne tümotsüütide, aktiveeritud makrofaagide ja tüümuse dendriitrakkude suhtes.
CCL25 avaldab toimet seondudes kemokiini retseptoriga CCR9.
Inimese CCL25 sünteesitakse propeptiidina ja "CCL25"-geen (scya25) asub inimestel 19. kromosoomis.
Lisaks tüümusele on kemokiini tuvastatud ka peensooles ja maksas.
Tüümuse primordium.
Tüümuse "Foxg1" ekspressiooniga tüümuse primordiumis kaasneb kemokiini CCL25 komplekteerimine.
Embrüonaalne tüümus komplekteerib loote tümotsüütide (näiteks CD4-CD8-CD25-CD44+) migratsiooni esile kutsuvaid keemilisi signaalühendeid kemokiine: CCL21, CCL25, ja CXCL12.
Tina Karol

Tina Karol (ukraina keeles Тіна Кароль; sünninimi Tatjana Grigorjevna Liberman (ukraina Тетяна Григорівна Ліберман), sündinud 25. jaanuaril 1985 Orotukanis Magadani oblastis Venemaal) on ukraina laulja. Ukraina rahvakunstnik (2017). 
Ta esindas 2006. aasta Eurovisiooni lauluvõistlusel Ukrainat, kus ta saavutas lauluga "Show Me Your Love" 145 punktiga seitsmenda koha.
Tadeusz Budzik

Tadeusz Ryszard Budzik (sündinud 27. oktoobril 1962) on Poola politseitegelane. 
23. veebruaril 2008 anti talle Kotkaristi III klassi teenetemärk, tunnustades tema tööd Eesti-Poola politseikoostöö edendajana.
Tadeusz Hołówko

Tadeusz Ludwik Hołówko (kirjanduses ebatäpselt "Thadée Holówko"; 17. september 1889 Semipalatinsk – 29. august 1931 Truskawiec) oli Poola poliitik, publitsist.
1931 anti talle Kotkaristi II klassi teenetemärk.
Tomasz Posadzki

Tomasz Posadzki (sündinud 13. novembril 1961 Gdańskis) on Poola poliitik ja jurist.
Ta on olnud Eesti aukonsul Gdanskis.
18. märtsil 2014 anti talle Maarjamaa Risti IV klassi teenetemärk, tunnustades tema tööd Eesti aukonsulina Gdanskis ja seeläbi Eesti-Poola suhete edendajana.
Giorgio Antonucci

Giorgio Antonucci (24. veebruar 1933 Lucca – 18. november 2017) oli Itaalia terapeut, kes oli tuntud kui psühhiaatria põhialustes kahtleja.
Elulugu.
Aastal 1963 õppis Antonucci psühhoanalüüsi koos psühhosünteesi rajaja Roberto Assagioliga ja hakkas pühenduma psühhiaatriale, püüdes lahendada patsientide probleeme ja vältida hospitaliseerimist ja mistahes sundmeetodeid. Aastal 1968 töötas ta Cividale del Friuli linna haigla selles osakonnas, mis oli avatud alternatiivina vaimuhaiglatele.
Aastal 1969 töötas ta Gorizia psühhiaatriahaiglas, mille juhataja oli Franco Basaglia. Aastatel 1970–1972 juhatas Reggio Emilia provintsis asunud Castelnuovo nei Monti vaimse hügieeni keskust. Vahemikus 1973 ja 1996 töötas ta aga Imolas sealsete Osservanza ja Luigi Lolli psühhiaatriahaigla likvideerimise kallal. Aastal 1968 Sitsiiliat tabanud maavärina ajal töötas ta arstina Firenze tsiviilkaitseteenistuses. Hiljem elas Antonucci Firenzes ja osales organisatsiooni Inimõiguste kodanikekomisjon (Citizens Commission on Human Rights ehk CCHR) Itaalia haru töös.
Mõtted psühhiaatriast.
Oma kirjutistes on Giorgio Antonucci väitnud, et oma teooriates on ta lähedal Carl Rogersi humanistlikule-eksistentsialistlikule perspektiivile, psühhiaatria kriitikale keskendunud lähenemistele (Erving Goffman, Ronald David Laing, David Cooper ja Thomas Szasz) ning Franco Basaglia kriitikale psühhiaatrilise institutsiooni suhtes.
Ka Szasz kinnitab seda, et ta nõustub Antonucciga nn psühhiaatriliste patsientide "isiku" mõiste osas: nad on sarnaselt meiega igas suhtes isikud, kelle üle saab emotsionaalselt otsustada ja seda ka nende "inimlikus olukorras"; "vaimuhaigus" ei tee patsienti "vähem inimeseks" ja ei ole tarvis pöörduda psühhiaatri poole, et viimane "neile inimlikkuse tagasi annaks".
Ta on ka psüühilise kannatamise mitte-psühhiaatrilise lähenemise looja; see põhineb järgmistel teesidel:
Giorgio Antonucci ja Thomas Szasz.
Thomas Szasz on tema kohta öelnud järgmist. "Giorgio Antonucci on Itaalia psühhiaatriat loendamatult rikastanud. Teda on võimalik pidada heaks psühhiaatriks (mida iganes see sõna tähendab): ja see on tõsi. Teda on võimalik pidada ka heaks antipsühhiaatriks (mida iganes see sõna tähendab): ja see on täpselt sama kindel. Ma eelistan pidada teda lugupeetud isikuks, kes asetab austuse nn vaimuhaige vastu kõrgemale austusest eriala vastu. Selleks saadan ma talle oma tervitused".
Autasud.
2005. aasta 26. veebruaril anti Giorgio Antonuccile Los Angeleses üle Thomas Szaszi preemia.
Wojciech Wróblewski

Wojciech Franciszek Wróblewski (sündinud 6. septembril 1957 Mielecis) on Poola diplomaat ja sotsioloog.
Ta oli aastatel 2001–2005 Poola suursaadik Eestis.
13. märtsil 2002 anti talle Valgetähe II klassi teenetemärk, tunnustades tema tööd Poola suursaadikuna Eesti Vabariigis.
4. juulil 2005 anti talle Maarjamaa Risti I klassi teenetemärk, tunnustades tema tööd Poola suursaadikuna Eesti Vabariigis 2001–2005.
2006 pälvis ta Jõgevamaa Kuldristi.
Luis Carlos Galán

Luis Carlos Galán Sarmiento (29. september 1943 Bucaramanga, Santanderi departemang – 18. august 1989 Soacha, Bogotá lähedal) oli Colombia ajakirjanik ja liberaalne poliitik, kes kandideeris kaks korda Colombia presidendiks ja kes mõrvati narkomaffiaga seotud isikute poolt.
Esimest korda kandideeris ta Colombia presidendiks aastal 1982 (aastal 1979 asutatud partei, õigemini Colombia Liberaalsest Parteist eraldunud) Uus Liberalism kandidaadina; ta sai 10,9% häältest. Belisario Betancur (Colombia Konservatiivse Partei esindajana) sai 46,8% häältest ja Alfonso López Michelsen (Colombia Liberaalse Partei esindajana) 41% häältest.
Wiktor Tomir Drymmer

Wiktor Tomir Drymmer (ka Viktor Tomir Drymmer; 24. mai 1896 – 27. juuli 1975) oli Poola sõjaväelane ja salateenistuja.
1923 anti talle Vabadusristi I liik 3. järk.
20. mail 1938 anti talle Valgetähe II klassi teenetemärk, tunnustades tema tööd Poola välisministeeriumi konsulaarosakonna direktorina.
Włodzimierz Kurnik

Włodzimierz Kurnik (sündinud 20. novembril 1950 Góra Kalwarias) on Poola tehnikateadlane.
Aastatel 2005–2012 oli ta Varssavi Tehnikaülikooli rektor.
18. märtsil 2002 anti talle Valgetähe III klassi teenetemärk, tunnustades tema tööd Varssavi Tehnikaülikooli prorektorina.
Tümopoees

Tümopoees on tänapäevastel toimiva tüümusega sündinud selgroogsete loomadel tüümuses toimuvate protsesside koondnimetus, mille käigus luuüdist migreerunud tümotsüüdiddiferentseeruvad (rakkude arvukuse suurenemine, positiivne selektsioon tüümuse koores ja negatiivne selektsioon tüümuse säsis) küpseteks T-rakkudeks.
Tümopoeesis osalevad mitmed tsütokiinid, kasvufaktorid ja hormoonid. 
Mõned autorid kirjeldavad nimetatud protsessi tüümuse migratsioonina, mis sisaldab selektsiooni, diferentseerumist ja paljunemist.
Marina Timofejeva

Marina Timofejeva (sündinud 24. veebruaril 1984 Tallinnas) on Eesti iluuisutaja (jäätantsija).
Ta on uisutanud koos Jevgeni Striganoviga, kellega nad võitsid 2003 ja 2004 Eesti meistrivõistlused.
Natalja Zabijako

Natalja Zabijako (Natalia Zabiiako; vene keeles Наталья Александровна Забияко; sündinud 15. augustil 1994 Tallinnas) on Eesti ja Venemaa iluuisutaja (paarissõitja).
Tema ema on Eesti kodanik ja tema isal on välismaalase pass.
2010–2014 elas ta USA-s vene emigrantide perekonnas. Seal taotles ta Venemaa kodakondsust ja sai selle 19. detsembril 2014.
Sportlaskarjäär.
Zabijako hakkas uisutama 4 aasta vanuselt. 2009 hakkas ta sõitma paaris koos Sergei Muhhiniga, kes on Jelena Muhhina noorem vend ja varem võistles ainult üksiksõidus. Sama aasta juunioride maailmameistrivõistlustel Haagis jäid nad 16. kohale ja esimesena vabakavast välja. Hooaja lõpus Muhhin lõpetas sportlaskarjääri.
Järgmisel kahel hooajal sõitis ta paaris Ukraina sportlase Serhi Kulbatšiga, kes oli temast kaks aastat vanem. Konkurentide puudumisel tulid nad 2010. aasta Eesti meistriteks ja 2024. aasta seisuga pole pärast neid keegi Eesti meistrivõistlustel iluuisutamises paarissõidus osalenud. Euroopa meistrivõistlustel Bernis said nad 15 paari seas 13. koha ja maailmameistrivõistlustel Moskvas 16. koha, seekord viimastena, kes vabakava esitama lasti.
2011. aasta detsembris sai Zabijako seljavigastuse, mis takistas tal osalemast Euroopa meistrivõistlustel, ja veebruaris teatas ta partnerluse lõppemisest Kulbatšiga. Kulbatš naasis Ukrainasse, kus sõitis veel ühe hooaja edutult ja siis lõpetas sportlaskarjääri.
2012. aasta oktoobris algas Zabijako koostöö Aleksandr Zabojeviga, kes oli temast 5 aastat vanem. Koos saavutasid nad Budapestis 2014. aasta Euroopa meistrivõistlustel 10. koha. Sellega nad oleksid kvalifitseerunud sama aasta olümpiamängudele, kui Zabojev olnuks Eesti kodanik. Zabojevi taotlus kiirkorras Eesti kodakondsus saada lükati tagasi ja olümpiamängudele nad ei pääsenud. Maailmameistrivõistlustel Jaapanis Saitamas kodakondsuse nõuet polnud ning Zabijako ja Zabojev tulid paarissõidu lühikavas 19. kohale, vabakava esitama neid ei lastud. Hooaja lõpus nende koostöö lõppes. Zabojevi sportlaskarjäär oli sellega sisuliselt läbi.
2014. aasta juunis algas Zabijako koostöö Juri Larionoviga, kes oli kolmekordne EM-medalist ja kelle pikaajaline koostöö Vera Bazarovaga oli alles lõppenud. Sotši olümpiamängudel olid nad olnud kuuendad. Nüüd hakkas Zabijako esindama Venemaad. Tema koostöö Larionoviga ei sujunud, Venemaa meistrivõistlustel olid nad alles 7. ega pääsenud suurvõistlustele (Bazarova oli uue paarilisega 5. ega pääsenud samuti Venemaa koondisse). Hooaja lõpus nende koostöö lõppes ja Larionov loobus spordist.
2015. aastast on ta partneriks Aleksandr Enbert, kellega koos saavutati 2018. aasta Euroopa meistrivõistlustel pronksmedal ja kuuluti XXIII taliolümpiamängudel hõbeda võitnud Venemaa võistkonda.
Liina-Grete Lilender

Liina-Grete Lilender (sündinud 14. oktoobril 1979 Tallinnas) on Eesti iluuisutaja ja iluuisutamistreener.
1997 tuli ta iluuisutamises Eesti meistriks.
Gelibolu poolsaar

Gallipoli (türgi Gelibolu Yarımadası; kreeka Καλλίπολη ("ilus keel")) on poolsaar Türgi-Traakias, Türgi Euroopa osas, Egeuse merest läänes ja Dardanellidest idas. 
Esimese maailmasõja käigus 24. aprillil 1915 alanud Gallipoli kampaanias hukkus üle 130 000 inimese.
Blue (Da Ba Dee)

"Blue (Da Ba Dee)" on Itaalia ansambli Eiffel 65 liikmete loodud ja esitatud laul, mis anti välja singli ja muusikavideona.
99 Luftballons

"99 Luftballons" (ingliskeelne pealkiri "99 Red Balloons") on Saksa bändi Nena sõjavastane protestilaul, mis anti välja singli ja muusikavideona. 
1983 avaldas bänd oma esimese albumi "Nena", millel avaldati singlid "Leuchtturm" ("Tuletorn") ja "99 Luftballons" ("99 õhupalli"). Viimast neist saatis tohutu rahvusvaheline edu: see tõusis esikohale Austraalias, Austrias, Hollandis, Iirimaal, Kanadas, Rootsis, Saksamaal, Suurbritannias, Šveitsis ja Uus-Meremaal, teiseks USA-s ja neljandaks Norras. 
Laulu ingliskeelne pealkiri on "99 Red Balloons", ehkki saksakeelses versioonis pallide värvi ei mainita. 
Huvitav on seejuures, et Billboardi edetabeli teisele kohale jõudis just saksakeelne versioon, ingliskeelsel versioonil seal nii hästi ei läinud. Küll aga jõudis ingliskeelne versioon edetabelite tippu Suurbritannias, Kanadas ja Iirimaal. Nena ise ei olnud aga ingliskeelse tekstiga rahul ning kontsertidel ei ole ta seda kunagi esitanud.
Aleksandr Zabojev

Aleksandr Zabojev (sündinud 1. septembril 1989 Sverdlovsk) on Venemaa iluuisutaja. 
Ta on uisutanud koos Natalja Zabijakoga, kellega esindas Eestit. Nad said 2014. aasta Euroopa meistrivõistlustel 10. koha.
Dmitri Antoni

Dmitri Antoni (sündinud 18. augustil 1983 Velskis Venemaal) on Eesti iluuisutaja.
Ta sai 2002. aasta Eesti meistrivõistlustel pronksmedali.
Jekaterina Nekrassova

Jekaterina Nekrassova (sündinud 24. juunil 1981) on endine Eesti iluuisutaja (paarissõitja) ja iluuisutamistreener.
Ta on uisutanud koos Valdis Mintalsiga, kellega ta on kaks korda võitnud Eesti meistrivõistlused iluuisutamises.
Nothing’s Gonna Change My Love for You

"Nothing's Gonna Change My Love for You" on Gerry Goffini ja Michael Masseri kirjutatud laul, mis anti välja singli ja muusikavideona.
Jevgeni Striganov

Jevgeni Striganov (sündinud 23. märtsil 1982 Tallinnas) on Eesti iluuisutaja (jäätantsija). 
Tema uisupartner on Marina Timofejeva. Nad on tulnud 2003. ja 2004. aastal Eesti meistriks.
Jekaterina Golovatenko

Jekaterina Golovatenko (sündinud 15. oktoobril 1979 Keilas) on endine Eesti iluuisutaja.
Ta on mitu korda võitnud medaleid Eesti iluuisutamismeistrivõistlustelt.
Johanna Allik

Johanna Allik (sündinud 7. aprillil 1994 Tallinnas) on Eesti iluuisutaja.
Individuaalselt tuli ta 2008. ja 2010. aastal Eesti meistrivõistlustel hõbedale. 
Aastast 2011 tegeleb ta jäätantsuga, uisutades koos Paul Bellantuonoga.
Cristel Vahtra

Cristel Vahtra (sündinud 20. märtsil 1972 Jõgevamaal) on eesti endine murdmaasuusataja.
Ta lõpetas 1990. aastal Ülenurme Keskkooli, 1998. aastal Tartu Ülikooli kehakultuuriteaduskonna ja aastal 2007 Jyväskylä Ülikooli magistriõppe.
1994. aasta taliolümpiamängudel Lillehammeris sai ta 5 kilomeetri klassikatehnikas 27., jälitussõidus 42., 15 kilomeetri vabatehnikas 45., 30 kilomeetri klassikatehnikas 35. ja teatesõidus 12. koha.
1998. aasta taliolümpiamängudel Nagano sai ta 5 kilomeetri klassikatehnikas 53., jä­litussõidus 50., 15 kilomeetri klassikatehnikas 46. ja 30 kilomeetri vabatehnikas 29. koha.
Tema parimaks kohaks maailmameistrivõistlustel jäi 1995. aasta maailmameistrivõistlustel Thunder Bays 15 km klassikatehnikassõidus saadud 17. koht.
Kurtuvėnai

Kurtuvėnai on alev Leedus Šiauliai rajoonis Bubiai vallas. Alevis on Kurtuvėnai regionaalpargi halduskeskus. Kurtuvėnai asub Venta-Dubysa kanali ja Kurtuva järve kaldal.
Alevis on algkool ja raamatukogu. Vaatamisväärsusteks on aastal 1796 püstitatud barokkstiilis katoliku kirik ja Kurtuvėnai mõisa hoonetekompleks.
Ajalugu.
Kurtuvėnaid on esimest korda mainitud XIII sajandil, kuigi alevis asuv linnamägi oli arheoloogilistel andmetel kasutusel juba esimesel aastatuhandel pKr. Piirkond alevi ümbruses kuulus žemaitide Knituva muinasmaakonda.
Aastal 1495 püstitati Kurtuvėnaisse esimene kirik ja sellest sai kihelkonna keskus. XVI sajandi algusest kuni aastani 1614 kuulus see protestantidele, seejärel ehitasid need alevisse uue kiriku ja vana kirik anti katoliiklastele tagasi. XVII sajandi lõpuks oli see lagunenud ja nii ehitati aastal 1796 selle asemele praegune kirik.
Aleviks nimetati Kurtuvėnaid esimest korda aastal 1514. XVII sajandi lõpus ja XVIII sajandi alguses laastasid asulat sõjad. Kuni XVIII sajandi alguseni kuulus see Nagurskistele, seejärel aga Plater-Zyberkidele. Aastal 1804 asutati alevisse kihelkonnakool. Ajal, mil ladina tähestikus välja antud leedukeelne kirjandus keelustatud olid, levitasid seda Kurtuvėnais ja selle ümbruskonnas O. Butkutė, Meškauskiste ja Vitkauskiste pered, Povilas Višinskis.
Esimese maailmasõja ajal, aastal 1915, põles alev maha. Aastal 1919 toimus alevi all lahing Pavel Bermondt-Avalovi vägede ja Leedu sõjaväe vahel. Kahe ilmasõja vahelisel perioodil kandis alev nime "Kurtavėnai". Pärast Teist maailmasõda tegutsesid alevi ümbruskonnas Leedu metsavennad.